Juozapas Blažiūnas

**Juozapas Blažiūnas** (g. 1972 m. vasario 2 d. Vilniuje) – restauratorius, menotyrininkas, nuo 2015 m. Vilniaus Universiteto Komunikacijos fakulteto Muzeologijos katedros docentas, nuo 2016 m. Lietuvos literatūros ir meno archyvo direktorius, nuo 2024 m. Vilniaus senamiesčio atnaujinimo agentūros direktorius.

## Išsilavinimas
1989 m. baigė Vilniaus 44-ąją (dabar – „Senvagės“) vidurinę mokyklą.

1991 m. įstojo ir 1995 m. baigė Kauno aukštesniąją meno mokyklą (specialybė – meno kūrinių restauravimas). 2002 m. įstojo ir 2006 m. baigė Vilniaus dailės akademijos Vizualiojo ir taikomojo meno fakulteto Paminklotvarkos katedros molbertinės tapybos restauravimo specializaciją (bakalauras). 2006 m. įstojo ir 2008 m. baigė Vilniaus dailės akademijos Vizualiojo ir taikomojo meno fakulteto Paminklotvarkos katedros molbertinės tapybos restauravimo specializaciją (magistras).

2008 m. įstojo ir 2013 m. baigė Vilniaus dailės akademijos menotyros krypties doktorantūros studijas. 2013 m. birželio 21 d. apgynė menotyros mokslų krypties disertaciją „Vilniaus sakralinės molbertinės tapybos kūrinių tvarkybos istorija nuo XVI a. iki 1939 m.“, suteiktas menotyros mokslų krypties daktaro mokslinis laipsnis.

## Svarbiausi restauruoti kūriniai

* 1995 m. nežinomas autorius, *,,S. Petrus Regalatus“ (1699 m.)*, Lietuvos dailės muziejus, Ap P 630 PMD-203, rest. Nr. 15/6575;
* 1999 m. nežinomas XVIII a. autorius, *„Apaštalas Petras“*, LDM, Ap 596, DM 169, rest. Nr. 149/7049;
* 2000 m. nežinomas XIX a. autorius, *„Stanislovo Augusto Poniatovskio portretas“*, LDM, Ap 7408, rest. Nr. 139/7289;
* 2000 m. nežinomas XVIII a. autorius, *Jono Adamkovičiaus portretas“*, Šiaulių „Aušros“ muziejus, DT 1789, rest. Nr. 28/7328;
* 2001 m. nežinomas XVIII a. autorius, dvipusis paveikslas *„Marija Sopulingoji su donatore“* ir *„Kristus Išganytojas su donatoriumi“*, LDM, rest.nr. 71/7361;
* 2002 m. nežinomas Italijos XVIII a. autorius, *„Kristus eina ežeru“*, LDM, Ap 573, rest. Nr. 83/7503;
* 2002 m. nežinomas XVIII a. autorius, dvipusis paveikslas *„Švč. Mergelė Marija su kūdikiu Kristumi“* ir *„Kristus pamokslauja“*, Kauno bažnytinio meno muziejus, rest. Nr. 55/7685;
* 2003 m. nežinomas XVIII a. autorius, *„Vladislovo Jelskio portretas“*, Telšių „Alkos“ muziejus, rest. Nr. 98/7728;
* 2006 m. nežinomas XVIII a. autorius, *„Šv. Matas“*, Kaišiadorių muziejus, KšM Dep 70, rest. Nr. 8/7888;
* 2007 m. Pranciškus Ksaveras Fabras, *„Kunigaikščio Mykolo Oginskio portretas“*, LDM, Ap 461, rest. Nr. 100/8389;
* 2010 m. Pieteris Snayersas, *„Salaspilio mūšis (1605 m.)“*, Sassenage pilis (Prancūzija);
* 2011 m. Berchhoff Johann Gotthard, *“Šv. Brunonas. Stebuklas bažnyčioje (1674 m.)“*, LDM, Ap 9152 T 10117, rest.nr.155 / 8035;
* 2013 m. Matas Motiejus Sluščianskis (?), *„Šv. Didakas (apie 1764 m.)“*, Vilniaus Šv. Pranciškaus Asyžiečio ir Šv. Bernardino Sieniečio bažnyčia;
* 2013 m. Matas Motiejus Sluščianskis, *„Šv. Pranciškus Asyžietis* *(1764 m.)“*, Vilniaus Šv. Pranciškaus Asyžiečio ir Šv. Bernardino Sieniečio bažnyčia;
* 2015 m. nežinomas XVIII a. autorius, Turgelių Švč. Mergelės Marijos Ėmimo į Dangų bažnyčios *“Švč. M. Marija su Kūdikiu ir vaisių krepšeliu”*;
* 2015 m. nežinomas XVIII a. Rūdninkų bažnyčios *“Šv. Juozapas su kūdikėliu jėzumi”*;
* 2015 m. nežinomas XIX a. Bažnytinio paveldo muziejaus *“Šv. Šeima”*;
* 2015 m. nežinomas XVIII a. Tabariškių Šv. Arkangelo Mykolo bažnyčios paveikslo *„Švč. M. Marija su Šv. Juozapu ir Šv. Joachimu“*.

## Archeologinė veikla

* 1986 m. archeologiniai kasinėjimai Janapolėje, vadovas A. Butrimas.
* 1987–1992 m. archeologiniai kasinėjimai Vilniuje, vadovas S. Lasavickas.
* 1988 m. archeologiniai kasinėjimai Vilniuje, Kreivoji pilis, vadovas V. Daugudis.
* 1992 m. archeologiniai kasinėjimai Marvelėje, vadovas M. Bertašius ir A. Astrauskas.
* 1988–1992 m. piliakalnių valomieji darbai Žemaitijoje, vadovas J. Trinkūnas.
* 1990 m. mitologinių ir archeologinių objektų paieškos ekspedicija Molėtų raj. Giedraičių apylinkėse, vadovas V. Vaitkevičius.
* 2004 m. archeologiniai kasinėjimai Dubingiuose, vadovas R. Laužikas.
* 2005, 2006, 2008 m, archeologiniai kasinėjimai Dubingiuose, vadovas R. Laužikas ir A. Kuncevičius.
* 2012 m. Jutonių pilkapių archeologiniai kasinėjimai, vadovas R. Šmigelskas.
* 2013, 2014, 2019 m. Dubingių piliavietės archeologiniai kasinėjimai, vadovas R. Šmigelskas.
* 2015 m. Molėtų r. sav., Bendžiukų kapinyno archeologiniai kasinėjimai, vadovas R. Šmigelskas;
* 2016, 2017 m. Jutonių pilkapių archeologiniai kasinėjimai, vadovas R. Šmigelskas;

## Šaltiniai